CELEX: 62020CN0149
Language: fi
Date: 2020-03-16 00:00:00
Title: Asia C-149/20: Ennakkoratkaisupyyntö, jonka Amtsgericht Köln (Saksa) on esittänyt 16.3.2020 – DF v. Deutsche Lufthansa AG

24.8.2020   
            
            
               FI
            
            
               Euroopan unionin virallinen lehti
            
            
               C 279/21
            
         
      Ennakkoratkaisupyyntö, jonka Amtsgericht Köln (Saksa) on esittänyt 16.3.2020 – DF v. Deutsche Lufthansa AG
      (Asia C-149/20)
      (2020/C 279/29)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Köln
      
         Pääasian asianosaiset
      
      
         Kantaja: DF
      
         Vastaaja: Deutsche Lufthansa AG
      
         Ennakkoratkaisukysymykset
      
      Onko PNR-direktiivi (1) (27.4.2016 annettu direktiivi (EU) 2016/681) yhteensopiva perusoikeuskirjan 7 ja 8 artiklan kanssa seuraavien seikkojen osalta:
      
                  1)
               
               
                  Onko direktiivin nojalla siirrettävät PNR-tiedot yksilöity riittävästi perusoikeuskirjan 7 ja 8 artiklan kannalta?
               
            
                  2)
               
               
                  Kun otetaan huomioon direktiivin soveltamisala, tehdäänkö siinä perusoikeuskirjan 7 ja 8 artiklan kannalta PNR-tietoja kerättäessä ja siirrettäessä riittävän objektiivinen ero siltä osin kuin on kyse lentojen luonteesta ja tietyssä maassa vallitsevasta uhkatilanteesta sekä tietokantoihin ja malleihin vertaamisesta?
               
            
                  3)
               
               
                  Onko kaikkien PNR-tietojen yleinen ja samanpituinen säilytysaika yhteensopiva perusoikeuskirjan 7 ja 8 artiklan kanssa?
               
            
                  4)
               
               
                  Annetaanko direktiivissä matkustajille perusoikeuskirjan 7 ja 8 artiklan kannalta riittävää menettelyllistä suojaa siltä osin kuin on kyse säilytettyjen PNR-tietojen käyttämisestä?
               
            
                  5)
               
               
                  Säilytetäänkö direktiivissä perusoikeuskirjan 7 ja 8 artiklan kannalta riittävällä tavalla unionin perusoikeuksien suojan taso siinä tilanteessa, jossa kolmannet valtiot siirtävät PNR-tietoja EU:n ulkopuolisten valtioiden viranomaisille?
               
            
         (1)  Matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten 27.4.2016 annettu Euroopan parlamentin ja neuvoston direktiivi (EU) 2016/681 (EUVL 2016, L 119, s. 132).